отношение на всяка пусната от него на пазара партида дървен материал и изделия от дървен материал.
 Член 3
 Информация относно доставките от оператора
 1. Информацията относно доставките от оператора на дървен материал или изделия от дървен материал, посочена в член 6, параграф 1, буква a) от Регламент (ЕС) No 995/2010, се предоставя в съответствие с параграфи 2, 3 и 4.
 2. Пълното научно наименование на дървесния вид, посочено в член 6, параграф 1, буква a), първо тире от Регламент (ЕС) No 995/2010, се предоставя, когато използването на общоприетото наименование може да се разбере по различни начини.
 3. Информацията за поднационалния регион, посочена в член 6, параграф 1, буква a), второ тире от Регламент (ЕС) No 995/2010, се предоставя, когато рискът от незаконния дърводобив варира в различните поднационални региони.
 4. Информацията за концесията за дърводобив, посочена в член 6, параграф 1, буква a), второ тире от Регламент (ЕС) No 995/2010, се предоставя, когато рискът от незаконния дърводобив варира при различните концесии в една държава или един поднационален регион.
 За целите на първа алинея всяка договореност, предоставяща право на добив на дървен материал в определен район, се счита за концесия за дърводобив.
 Член 4
 Оценка и намаляване на риска
 При процедурите за оценка и намаляване на риска могат да се вземат предвид системи за сертифициране или други верифицирани системи на трети лица, посочени в член 6, параграф 1, буква б), втора алинея, първо тире и в член 6, параграф 1, буква в) от Регламент (ЕС) No 995/2010, когато отговарят на следните критерии:
 а)
 те предвиждат публичнодостъпна система от изисквания, която включва най-малкото всички съответни изисквания, съдържащи се в приложимото законодателство, и я предоставят за използване от трети страни;
 б)
 в тях се определя, че трета страна извършва подходящи проверки, включително посещения на място, на редовни интервали, но най-малко веднъж на 12 месеца, за да провери спазването на приложимото законодателство;
 в)
 те включват проверени от трета страна способи за проследяване на дървения материал, добит в съответствие с приложимото законодателство, и изделия от такъв дървен материал на всеки етап от веригата на доставки, преди съответният дървен материал или изделията от него да бъдат пуснати на пазара;
 г)
 те включват проверени от трета страна проверки, за да се гарантира, че във веригата на доставки не могат да попаднат дървен материал или изделия от дървен материал с неизвестен произход, или дървен материал или изделия от дървен материал, които не са добити в съответствие с приложимото законодателство.
 Член 5
 Съхраняване на документация от операторите
 1. Информацията относно доставките от оператора съгласно член 6, параграф 1, буква a) от Регламент (ЕС) No 995/2010, както и относно прилагането на процедури за намаляване на риска, се документира чрез подходящи записи, които се съхраняват в продължение на 5 години и се предоставят на разположение на компетентния орган за проверки.
 2. При прилагането на системата си за надлежна проверка операторите трябва да са в състояние да демонстрират как събраната информация е проверена въз основа на критериите за риска, предвидени в член 6, параграф 1, буква б) от Регламент (ЕС) No 995/2010, как